གཤེད་དམར་བོའི་འགྲེལ་བར་ཁོ་བོས་བཤད་ཟིན་ཏོ། །ཐུན་མོང་མ་ཡིན་པ་རྣམས་དགྲོལ་བ་ནི།
སྣ་ཚོགས་རྡོ་རྗེ་འཇིགས་རུང་བ། །ཞེས་པ་ལ་སོགས་པ་ལ་སྣ་ཚོགས་རྡོ་རྗེ་ནི་ཕྱོགས་ཀྱི་མདོག་
ཅན་ནོ། །ནམ་མཁའ་ནི་དེ་བཞིན་ཉིད་མཚོན་པའི་མཁའ་གསང་སྟེ། ཆོས་ཀྱི་འབྱུང་གནས་སོ། །
རྡོ་རྗེའི་དཀྱིལ་འཁོར་ནི་མི་ཕྱེད་པའི་གཞལ་ཡས་ཁང་ཡིན་ནོ། །ཡང་ན་ནམ་མཁའ་ནི་རྩ་བ་བྲལ་
བ་མཚོན་པ། དཀྱིལ་འཁོར་གྱི་འོག་གི་སྟོང་བ་ཉིད་དོ། །རྡོ་རྗེའི་དཀྱིལ་འཁོར་ནི་སྲུང་འཁོར་
དང་། གཞལ་ཡས་ཁང་ལ་སོགས་པའོ། །དེ་ལྟར་ན་སྣ་ཚོགས་རྡོ་རྗེ་ནི་དེ་རྣམས་ཀྱི་དཀྱིལ་དུ་
གནས་ཞེས་པའོ། །མཚམས་ཀྱི་རྡོ་རྗེ་རྩེ་བཞི་ལ། །ཞེས་འདོན་པ་ནི་ཡང་དག་མ་ཡིན་ཏེ། མཚམས་
སུ་རྡོ་རྗེའི་རྩེ་མེད་པའི་ཕྱིར་རོ། །དེས་ན། རྡོ་རྗེའི་མཚམས་ཀྱི་ཟུར་ཉིད་ལ། །ཞེས་བྱ་བ་ཡིན་ནོ། །
སྒོ་ཡི་རྡོ་རྗེའི་རྩེ་བཞི་ལ། །ཞེས་པ་ནི་སྒོ་ལ་བསྟན་པའི་རྡོ་རྗེའི་རྩེ་མོའི་ཕྱོགས་ལ་ཞེས་པའོ། །སྣ་
ཚོགས་རྡོ་རྗེའི་མཚམས་བཞི་རུ། །ཞེས་པ་ནི་རྩེ་མོའི་མཚམས་ཡིན་ཏེ། སྐབས་ལས་ཤེས་པའི་
ཕྱིར་རོ། །མིའི་མགོ་བོ་ཞེས་པ་ནི་མགོ་བོར་སྒོམས་ཞེས་པ་ལ་སོགས་པ་ཐོད་པ་ལ་མགོ་བོའི་སྒྲ་
གཙོ་བོར་གྲགས་པས་ན། ཐོད་པ་ཉིད་ཡིན་ནོ། །དེ་ལྟར་བསྒོམས་ནས་སྔགས་བཟླས་པར་བྱས་པ་
ཡིན་པས་སྔགས་གསུངས་ཏེ། དེ་ལས་ཛི་ན་ཛིཀ་ཅེས་པ་ནི་རྒྱལ་ཞིང་རྒྱལ་ཏེ་འཁོར་ལོ་འཕངས་
པས་དགེགས་ལས་རྒྱལ་བའམ། མེ་ལོང་ཡེ་ཤེས་ཀྱིས་གཏི་མུག་ལས་རྒྱལ་བས་ན་ཛི་ན་ཛིཀ་ཅེས་
180

༄༅། །གཤིན་རྗེ་གཤེད་དམར་བོའི་རྒྱུད་བཤད་སོགས་བཞུགས་སོ། །
བྱའོ། །རཏྣ་དྷིཀ་ཅེས་པ་ནི་རིན་ཆེན་འཛིན་ཏེ། རིན་ཆེན་ཕྱག་ན་འཛིན་པའམ། དྲི་མ་མེད་པས་
ནརཏྣ་སྟེ། སེར་སྣ་ལ་སོགས་པའི་དྲི་མ་དང་བྲལ་བའི་ཡེ་ཤེས་འཆང་བས་ན་དེ་སྐད་ཅེས་བྱའོ། །
ཨ་རོ་ལིཀ་ནི་ཚེ་འཛིན་ཅིང་ལེན་པ་སྟེ།
..
ཚེ་དཔག་ཏུ་མེད་པར་གྱུར་པའམ། ཡང་ན་རཀྟ་ཨུ་པ་
ཞེས་པ་བདེ་བ་ཆེན་པོ་ལ་ཆགས་པ་ཉེ་བར་ལེན་པས་འདོད་ཆགས་རྣམ་པར་དག་པའི་ཡེ་ཤེས་
བསྟེན་པའམ། ཨ་ཝ་དྷུ་ཏིར། ར་ས་ནཱ་དང་ལཱ་ལ་ནའི་རླུང་ཉེ་བར་ལེན་པས་ན་དེ་སྐད་
ཅེས་བྱའོ། །པྲཛྙཱ་དྷིཀ་ནི་ཤེས་རབ་འཛིན་སྟེ། བློ་གྲོས་མི་བསྐྱོད་པའི་རིགས་འཛིན་པའམ། ཡང་
ན་རབ་ཏུ་ཁོང་དུ་ཆུད་པ་ཞེས་པ་པདྨར་རྟག་ཏུ་ཆུད་པ་ལས་མི་གཡོ་བས་གཞན་ལ་ཕྲག་དོག་ལ་
སོགས་པའི་ཉེས་པ་དང་བྲལ་བས་ན་དེ་སྐད་ཅེས་བྱའོ། །མུངྒ་ར་དྷིཀ་ནི་ཐོ་བ་འཛིན་པ་སྟེ། ཤར་
ཕྱོགས་ཀྱི་གདོན་ལ་སྣུན་པའི་ཐོ་བ་འཛིན་པའམ། ཡང་ན་མུ་ལ་ད་ཡ་ཀཱ་ར་ཞེས་པ་མ་དད་པ་ལ་
སོགས་པའི་རྩ་བ་འཇོམས་པར་བྱེད་པས་ན་དེ་སྐད་ཅེས་བྱའོ། །
དཎྜ་དྷིཀ་ནི་དབྱུག་པ་འཛིན་པ་སྟེ། ལྷོ་ཕྱོགས་ཀྱི་གདོན་ལ་སྣུན་པའི་དབྱུག་པ་འཛིན་
པའམ། ཡང་ན་པད་དྷ་མནྟྲ་ཞེས་པ་སྙིང་སེར་འཛིན་པ་སྟེ། བརྩོན་འགྲུས་ཆེན་པོས་ལས་ཐམས་
ཅད་མཛད་པས་ན་དེ་སྐད་ཅེས་བྱའོ། །པདྨ་དྷིཀ་ནི་པདྨ་འཛིན་པ་སྟེ། གསུང་གི་མཛོད་ཁ་ཕྱེ་
བ་མཚོན་པའི་པདྨ་འཛིན་པའམ། ཡང་ན་པ་ཏི་སྨ་ར་ཞེས་པ་དྲན་པའི་བདག་པོ་སྟེ། བརྗེད་
ངེས་ལ་སོགས་པ་སྤོང་བའི་ཡེ་ཤེས་འཛིན་པས་ན་དེ་སྐད་ཅེས་བྱའོ། །ཁརྒ་དྷིཀ་ནི་རལ་གྲི་འཛིན་
པ་སྟེ། བྱང་ཕྱོགས་ཀྱི་བདུད་བཅོམ་པའི་རལ་གྲི་འཛིན་པའམ། ཡང་ན་སུ་ཁ་དཱ་ན་བྷ་གོ དྷཱ་ན་
ཞེས་པ་ནི་བདེ་བ་སྟེར་བའི་བྷ་ག་ལ་ཏིང་ངེ་འཛིན་པས་དེ་སྐད་ཅེས་བྱའོ། །མོ་ཧཱ་ར་ཏི་ནི་གཏི་
མུག་དགའ་མ་སྟེ། གཏི་མུག་རྡོ་རྗེ་དགའ་མ་ཡིན་པའམ་གཏི་མུག་ཅན་གྱི་སེམས་ཅན་ལ་བྱམས་
པས་ཁྱབ་པའམ། སྤྲོས་པ་ཞི་བའི་མུན་པ་ལ་དགའ་བས་ན་དེ་སྐད་ཅེས་བྱའོ། །དྭེ་ཤ་ར་ཏི་ཞེས་
181

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་ནི་ཞེ་སྡང་དགའ་མ་སྟེ། ཞེ་སྡང་རྡོ་རྗེའི་དགའ་མ་ཡིན་པའམ། ཞེ་སྡང་ཅན་ལ་ཡང་སྙིང་རྗེས་
དགའ་བའམ། རླུང་གི་སྲོག་གསོད་པ་ལ་དགའ་བས་དེ་སྐད་ཅེས་བྱའོ། །རྭ་ག་ར་ཏི་ནི་འདོད་
ཆགས་དགའ་མ་སྟེ། འདོད་ཆགས་རྡོ་རྗེའི་དགའ་མ་ཡིན་པའམ། པདྨ་ལ་རོལ་པ་ལ་དགའ་བས་
ན་དེ་སྐད་ཅེས་བྱའོ། །འོ་ན་སྔར་གཤིན་རྗེ་གཤེད་ནག་བསྒོམ་པར་བྱ། ཞེས་བྱ་བ་ལ་སོགས་པ་ལ་
ཚུལ་ཇི་ལྟར་སྒོམ་ཞེ་ན། ཞེ་སྡང་གཤིན་རྗེ་གཤེད་
ཞལ་གསམ་ཕ་
ནི་ཨིནྡྲ་ནཱི་ལ་སྟེ་སྐུ་མདོག་མཐིང་ནག་ཕྱག་གཡས་དང་བོ་གཉིས་ན་རྡོ་རྗེ་དང་རལ་གྲི་དང་།
གཡོན་དང་བོ་གཉིས་ན། འཁོར་ལོ་དང་པདྨ་འཛིན་པ། གཏི་མུག་གཤིན་རྗེ་གཤེད་ནི་གསལ་
བའི་གཟུགས་ཏེ་སྐུ་མདོག་དཀར་བོ། གཡས་ན་འཁོར་ལོ་དང་། རལ་གྲི་དང་། གཡོན་ན་རིན་
པོ་ཆེ་དང་། པདྨ་འཛིན་པ། སེར་སྣ་གཤིན་རྗེ་གཤེད་ནི་གསེར་གྱི་རྣམ་པ་སྟེ། སྐུ་མདོག་སེར་བོ།
གཡས་ན་རིན་པོ་ཆེ་དང་། རལ་གྲི་དང་། གཡོན་ན་འཁོར་ལོ་དང་། །པདྨ་འཛིན་པ། འདོད་
ཆགས་གཤིན་རྗེ་གཤེད་ནི་པདྨ་རཱ་ག་སྟེ་སྐུ་མདོག་དམར་བོ། གཡས་ན་པདྨ་དང་། རལ་གྲི་དང་།
གཡོན་ན་འཁོར་ལོ་དང་། རིན་པོ་ཆེ་འཛིན་པ། ཕྲག་དོག་གཤིན་རྗེ་གཤེད་ནི། མར་གད་འོད་དེ་
སྐུ་མདོག་ལྗང་གུ། གཡས་ན་རལ་གྲི་དང་། འཁོར་ལོ་དང་། གཡོན་ན་པདྨ་དང་། རིན་ཆེན་
འཛིན་པ། ཡུམ་རྣམས་ཡབ་དང་འདྲ་བ་ལ། །ཕག་མོ་ཞེ་སྡང་རྡོ་རྗེ་མཚུངས། །སྒོ་བ་རྣམས་ནི་
རིམ་པ་བཞིན། །སྔོ་དང་དཀར་དང་དམར་ལྗང་སྟེ། །ཐོ་བ་རལ་གྲི་རིན་ཆེན་པད། །དབྱུག་པ་
རལ་གྲི་པདྨ་འཁོར། །པད་རལ་འཁོར་ལོ་རིན་ཆེན་དང་། །རལ་གྲི་འཁོར་ལོ་རིན་ཆེན་པད། །
ཀུན་ཀྱང་ཐ་མའི་ཕྱག་གཉིས་ན། །གྲི་གུག་དང་ནི་ཐོད་པ་འཛིན། །ཞལ་གསུམ་ཁ་དོག་འདི་ལྟ་
སྟེ། །སྔོན་པོ་གཡས་དཀར་གཡོན་པ་དམར། །དཀར་བོ་གཡས་སྔོ་གཡོན་པ་དམར། །གཞན་
གསུམ་གཡས་སྔོ་གཡོན་པ་དཀར། །གཏི་མུག་མ་གཏོགས་ཡབ་རྣམས་ནི། །ཉི་མར་གནས་ཏེ་ཟླ་
182

རྗེ་གཤེད་དམར་བོའི་རྒྱུད་བཤད་སོགས་བཞུགས་སོ། །
བར་གཞན། །ཞེས་པའོ། །དེ་ལྟར་ཡང་། ཡུམ་བཞི་དབང་དུ་བྱས་ནས་རིམ་པ་བདུན་པར་ཙརྩི་
ཀའི་སྐབས་སུ། ཕྱག་ན་འཁོར་ལོ་ཟླ་བའི་འོད། །ཅེས་པ་དང་། ཕག་མོའི་སྐབས་སུ། རབ་སྔོ་
ཕྱག་ན་རྡོ་རྗེ་བསྣམས། །ཞེས་པ་དང་། དབྱངས་ཅན་མའི་སྐབས་སུ། དམར་བོ་ཕྱག་ན་པདྨ་
འཛིན། །ཅེས་པ་དང་། གོ་རིའི་སྐབས་སུ། ལྗང་གུ་ཕྱག་ན་རལ་གྲི་བསྣམས། །ཞེས་གསུངས་
པའི་ཕྱིར་དང་། སྒོ་བ་བཞིའི་དབང་དུ་བྱས་ནས། རིམ་པ་བཅུ་བ། ཨིནྡྲ་ནཱི་ལ་ལྟ་བུའི་འོད་ཐོ་བ་
འཛིན་པའི་རྟུལ་ཞུགས་ཅན། མདོག་དཀར་བོ་སྟེ་ཁྲོ་བས་འཇིགས། །མཁས་པས་ཕྱག་ཏུ་དབྱུག་
པ་དགོད། །ཞལ་གསུམ་ཕྱག་དྲུག་དམར་བོ་སྟེ། །ཕྱག་ན་པདྨ་དམར་བོ་བསྣམས། །ཞལ་གསུམ་
ཕྱག་དྲུག་ལྗང་གུ་སྟེ། །ཕྱག་ན་རལ་གྲི་བསྣམས་པ་ཡི། །ཞེས་བྱ་བ་ལ་སོགས་པ་གསུངས་པའི་
ཕྱིར་རོ། །ཚུལ་འདི་ནི་དངོས་གྲུབ་མཉེས་པའི་སློབ་དཔོན་དཔལ་འཛིན་ཞབས་ཀྱང་བཞེད་པ་
ཡིན་ནོ། །འོ་ན་གཤིན་རྗེ་གཤེད་འབྱུང་བ་ལས་ཕྲག་དོག་རྡོ་རྗེ་མ་རྡོ་རྗེ་འཛིན་ཞིང་རིན་ཆེན་མི་
འཛིན་པ་དང་། ཐོ་བ་གཤིན་རྗེ་གཤེད་མདོག་དཀར་བོ་དང་། དབྱུག་པ་གཤིན་རྗེ་གཤེད་མདོག་
སྔོན་པོར་གསུངས་པ་དང་འགལ་ལོ་ཞེ་ན། སྐྱོན་མེད་དེ། རྒྱུད་འདི་ཉིད་ནས་དངོས་སུ་གསུངས་
པ་ནི་གསང་བ་འདུས་པའི་རིམ་པ་དང་མཐུན་པ་ཡིན་ལ། ལུགས་ཕྱི་མ་ནི་རྒྱུད་གཞན་གྱི་མན་
ངག་ལ་བརྟེན་ནས། འདི་རྣམས་ཡུམ་བཞིའི་ཁ་དོག་དང་མཚུངས་པར་བྱས་ཏེ། དོན་དུ་ན། ཡུམ་
བཞི་ཡང་ཁྲོ་བོ་འདི་རྣམས་ཀྱི་རང་འོད་ཀྱི་ཡུམ་དུ་ཤེས་པར་བྱ་བའི་ཕྱིར་རོ། །
འོ་ན་དེ་རྣམས་ཀྱི་ནི་རྩ་བའི་ཕྱག་གྲི་གུག་ཐོད་འཛིན་བསྒོམ་པར་བྱ། ཞེས་པ་ཇི་ལྟར་ཡིན་
ཏེ། ཐ་མའི་ཕྱག་ན་དེ་དག་འཛིན་པའི་ཕྱིར་རོ་ཞེ་ན། དེ་ནི་ལུགས་གཞན་ཡིན་གྱི་རྒྱུད་ཀྱི་དངོས་
ཀྱི་དགོངས་པ་མ་ཡིན་ཏེ། འདིར་ཕྱག་ན་རྡོ་རྗེ་བསྣམས་པ་ཡི། །གཤིན་རྗེ་གཤེད་ནི་བསྒོམ་པར་
བྱ། །ཞེས་པ་དང་། གཡས་པས་རྡོ་རྗེ་ཆེན་པོ་དང་། །གཉིས་པ་ལ་ནི་རལ་གྲི་དང་། །གསུམ་པ་
183

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཕྱག་ན་གྲི་གུག་གོ །དེ་ནི་གཡོན་པ་བྲི་བྱ་སྟེ། །འཁོར་ལོ་དང་ནི་པདྨ་ཆེ། །ཐོད་པའི་མཚན་མ་
གཡོན་པ་ནའོ། །ཞེས་ཤིན་ཏུ་གསལ་བར་གསུངས་པའི་ཕྱིར་རོ། །ཡང་ན་རྩ་བའི་ཕྱག་ཞེས་བྱ་བ་
ནི་ལས་གཙོ་བོར་བྱེད་པ་ཡིན་པས་འགལ་བ་མེད་དོ། །རིམ་པ་གསུམ་པའི་སྐབས་སུ་མིག་སྨན་
སྒྲུབ་པ་ནི། རྡོ་རྗེ་ལས་ཀྱི་སྦྱོར་བ་ཡིས། །ཞེས་པ་ལ་སོགས་པ་སྟེ། བསྙེན་པ་དང་སྒྲུབ་པ་དང་
ལས་ལ་སྦྱར་བ་དང་གསུམ་ཡིན་ནོ། །དེ་ལ་བསྙེན་པ་ནི་གཙོ་བོའམ་ཕྲག་དོག་གཤིན་རྗེ་གཤེད་
ཀྱིས་བཟླས་པ་བྱེ་བ་ལ་སོགས་པ་བྱས་ཏེ། ལས་སུ་རུང་བར་གྱུར་པའོ། །སྒྲུབ་པ་ནི་གློ་བུར་དུ་
བསད་པའི་མིའི་ཚིལ་བུ་ལ་མར་ཁུ་བྱས་ཤིང་། དེའི་སྐྲ་དང་། རས་བལ་བསྲེས་པ་ལ་སྡོང་བུ་བྱས་
ཏེ། དེའི་ཐོད་པའི་ནང་དུ་བཙུགས་ནས་མེ་སྦར་ཏེ་ཐོད་པ་གཞན་ཆང་གིས་བཀང་བ་ཞིག་གིས་
ཁ་བཅད་ནས་དུ་བ་མི་འཆོར་བར་བྱ་བའི་ཕྱིར། ལྕི་བ་ལ་སོགས་པས་མཚམས་བྱུགས་ཏེ། དུ་བ་
བསྒྲུབས་ནས། ཐོད་པར་བཞག་སྟེ། དུ་བ་དེ་ཉིད་ཁཾ་ལས་བྱུང་བའི་དུ་བར་བལྟས་ནས། དེའི་
སྟེང་དུ་ཡི་གེ་ཁཾ་དམིགས་པས་ཆོས་ཐམས་ཅད་མི་སྣང་བར་ལྟ་ཞིང་དུ་བ་ལྟ་བུའི་རྟགས་ནམ་བྱུང་
བའི་བར་དུ་བསྒྲུབ་པར་བྱའོ། །
དེའི་སྔགས་ནི། ཧཱུྃཧྲཱིཿ༔འི་མཇུག་ཏུ་ཨ་ཛ་ན་སིདྡྷི་སྭཱ་ཧྭ། ཞེས་བཟླ་བར་བྱའོ། །ལས་ལ་
སྦྱར་བ་ནི་མར་ངོ་གང་རུང་ཞིག་གམ་ཡང་ན་ཉི་ཤུ་དགུའི་ནུབ་མོ་ཐོད་པའི་སྟེང་དུ་ལག་པ་
གཡོན་པས་བཀབ་ནས་དུ་བ་འཐུལ་བ་དང་། དྲོ་བ་དང་། འབར་བ་ལ་སོགས་པའི་རྟགས་མ་
བྱུང་གི་བར་དུ་བཟླས་པར་བྱས་ནས། མིག་སྨན་དེས། རང་དང་གཞན་གྱི་ལུས་ཐམས་ཅད་ལ་
བྱུགས་ན་མི་སྣང་བར་འགྱུར་རོ། །མིག་ལ་བསྐུས་ན་ས་འོག་གི་གཏེར་ཀྱང་མཐོང་བར་འགྱུར་རོ། །
མཚན་མ་ལ་བསྐུས་ན་དབང་དུ་འགྱུར་རོ། །ཡང་ཁཾ་ཞེས་བྱ་བས་མིག་ལ་བསྐུས་ནས་ཡང་། སུས་
ཀྱང་མི་མཐོང་བར་ས་གསུམ་དུ་སྤྱོད་པར་འགྱུར་རོ། །རྐང་མགྱོགས་སྒྲུབ་པ་ནི་བསྙེན་པ་སྔ་མ་
184

།གཤིན་རྗེ་གཤེད་དམར་བོའི་རྒྱུད་བཤད་སོགས་བཞུགས་སོ། །
ལྟར་བྱས་ནས་དུར་ཁྲོད་ཀྱི་གནས་སུ་ཕྲག་དོག་གཤིན་རྗེ་གཤེད་ཀྱི་རྣལ་འབྱོར་དང་
མངལ་ཁྲག་དང་། གུར་ཀུམ་ཞེས་པ་མི་གྲིར་གསད་པའི་རྐང་མར་བསྲེས་པ་དེའི་ཐོད་པའི་ནང་
དུ་བཞག རྫ་ས་དེ་དག་ཡཾ་ལས་གཡོ་བར་བལྟས་ཏེ།
I
ཞེས་
པ་རྟགས་བྱུང་གི་བར་དུ་བཟླས། ལས་ལ་སྦྱར་བའི་ཚུལ་སྔ་མ་བཞིན་དུ་བྱས་ཏེ། རྫས་དེ་དག་
རྐང་བ་ལ་བྱུགས་པ་ཙམ་གྱིས་ཉི་མ་རེ་རེ་ལ་ཡང་དཔག་ཚད་བརྒྱ་ལ་སོགས་པར་ངལ་བ་མེད་
པས་འགྲོ་བ་ཡིན་ནོ། །འདིར་ཁྲག་ནི་ཤ་ཡིན་ལ། གུར་ཀུམ་ནི་མངལ་ཁྲག་ཡིན་ནོ། །དེ་འབའ་
ཞིག་ཏུ་མ་ཟད་བདུད་རྩི་ལྔ་ཡང་རྫ་ས་ལ་བསྲེ་བར་བྱའོ་ཞེས་འགའ་ཞིག་ཟེར་རོ། །རིལ་བུ་སྒྲུབ་
པ་ནི་བདུད་རྩི་ལྔ་དང་ཞེས་པ་ལ་སོགས་པ་སྟེ། བསྙེན་པ་སྔ་མ་ལྟར་བྱས་ནས། གསེར་མཾ་པ་
གསུམ་དང་། རབ་ཏུ་རི་བདུན་དངུལ་མཾ་པ་བཞི་དང་། ཏ་རི་གསུམ། ཟངས་མཾ་པ་བཞི་དང་། ཏ་
རི་ལྔ་ཤིན་ཏུ་སྙོམས་པའི་འདབ་མར་བྱས་ཏེ། སྒྲོན་མ་བཅུའི་རིལ་བུ་སྲན་མ་ཆེན་པོ་ཙམ་པ་རིམ་
གྱིས་དྲིལ་ཏེ། མཚམས་མི་མངོན་པར་དཀྲིས་ནས། སྔར་བཤད་པའི་ཐོད་པའི་ནང་དུ་ལག་པ་
བཀག་སྟེ། རྟགས་བྱུང་གི་བར་བཟླས་ནས། ཁར་བཅུག་ནཐོགས་པ་མེད་པར་འགྲོ་བ་དང་། མི་
སྣང་བ་ལ་སོགས་པར་འགྱུར་རོ། །རིམ་པ་དྲུག་པའི་སྐབས་སུ་འཕྲུལ་འཁོར་གྱི་མན་ངག་ནི། ཡི་
གེ་འདོན་དང་བསྡུ་བ་དང་། །མན་ངག་རྣམ་པ་དྲུག་ཡིན་ནོ། །རྩ་བའི་སྔགས་སུ་འདོད་པ་ལ། །
ཡི་གེ་སུམ་ཅུ་རྩ་གཉིས་དང་། །རྐང་བ་བཞི་རུ་འདོན་པ་དང་། །སོ་སོར་ཕྱེ་སྟེ་གདོན་པ་འོ། །དང་
བོ་དང་འགོ་མཐའ་ལྷག་མཐའ། །གཙོ་བོ་ལྔ་རུ་སྟོན་པ་ཡིན། །དང་བོ་ཐ་མ་ཡི་གེ་བརྒྱད། །ཞེ་
སྡང་རྡོ་རྗེར་ཤེས་པར་བྱ། །དང་བོའི་དང་འོག་མཐའ་ཡི་ལྷག །སེར་སྣ་རྡོ་རྗེ་ཡིན་པར་འདོད། །
དང་བོའི་མཐའ་ལྷག་གཉིས་པའི་འོག །འདོད་ཆགས་རྡོ་རྗེའི་ཡི་གེ་ཡིན། །གཉིས་པའི་མཐའ་
ལྷག་གསུམ་པའི་འོག །ཕྲག་དོག་ཉིད་དུ་བསྟན་པ་ཡིན། །གསུམ་པའི་མཐའ་ལྷག་བཞི་དང་
185

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འོག །གཏི་མུག་རྡོ་རྗེ་ཡིན་པར་དྲན། །རྐང་བ་དང་བོའི་དབུས་མ་བཞི། །ཁྲོ་བོ་གཅིག་དང་ལྷ་མོ་
གསུམ། །གཉིས་པ་ཡི་ཡང་དབུས་མ་བཞི། །ལྷ་མོ་གཉིས་དང་ཐོད་པ་གཉིས། །རྐང་བ་གསུམ་
པའི་དབུས་མ་བཞི། །སྣོད་ཆེན་གསུམ་དང་ཁྲོ་བོ་གཅིག །རྐང་བ་བཞི་བའི་དབུས་མ་བཞི། །ཁྲོ་
བོ་བཞི་རུ་ཤེས་པར་བྱ། །བརྒྱད་པོ་གཅིག་གྱུར་བཅུ་དྲུག་བརྒྱད། །རོ་ད་ཡོ་ཡིའི་བསྡུ་བས་སོ། །
འཕེལ་དང་འགྲིབ་དང་མུ་བཞི་དང་། །འཇུག་ལྡོག་ཉིད་དང་ཐུན་མོང་སྟེ། །གཅིག་གཉིས་
གསུམ་བཞི་གོང་ནས་འཕེལ། །གསུམ་གཉིས་གཅིག་ནི་མཐར་ཐུག་འགྲིབ། །ཐ་མ་གཅིག་དང་
གོང་མ་གསུམ། །འོག་མ་གཉིས་དང་གོང་མ་གཉིས། །འོག་མ་གསུམ་དང་དང་བོ་གཅིག །མ་
འདྲེས་བཞི་དང་མུ་བཞི་འོ། །འཇུག་ལྡོག་ཕྱོགས་ཀྱི་གཙོ་བོ་ལ། །ཐུན་མོང་ཕྱི་ཡི་ཕྱོགས་ལ་འོ། །
དེ་ལྟར་ཤེས་ན་འཕྲུལ་འཁོར་གྱི། །ཡི་གེའི་དེ་ཉིད་ཤེས་པ་ཡིན། །ཞེས་པའོ། །ད་ནི་དེ་རྣམས་ཀྱི་
དོན་བཤད་པར་བྱ་སྟེ། །འདིར་མན་ངག་ལ་ཡི་གེ་འདོན་པ་དང་། །བསྡུ་བ་དང་།